stanford-oval/wikipedia huggingface dataset:
Thomas Cromwell
Hovissa

Kun Bainbridge kuoli vuonna 1514 Cromwell palasi Englantiin saman vuoden elokuussa ja pääsi kardinaali Thomas Wolseyn palvelukseen. Vuonna 1519 hän nai vaatturin tyttären Elizabeth Wyckesin/Wykesin (1489–1527) ja he saivat pojan, Gregoryn sekä kaksi tytärtä, Annen ja Gracen. Anne ja Grace kuolivat lapsuusiässä hikitautiin. Thomas Cromwell opiskeli lakia ja hänestä tuli parlamentin jäsen vuonna 1523. Hänen vaimonsa kuoli kahdeksan vuoden avioliiton jälkeen vuonna 1527.
Vuonna 1529 kuningas Henrik VIII kutsui parlamentin koolle saadakseen avioeron vaimostaan Katariina Aragonialaisesta. Vuosien 1530 ja 1531 vaihteessa Cromwell nimettiin kuninkaalliseksi valtuutetuksi parlamenttiin ja vuoden 1531 loppuun mennessä hän oli kuninkaan luotetun lähipiirin jäsen. Vuoteen 1533 mennessä hän oli kohonnut jo ulkoministeriksi. Cromwellin käsialaa on myös sopimus (Laws in Wales Act 1535–1542), jolla Englannin ja Walesin lain­säädäntö yhtenäistettiin.
Cromwell oli yksi niistä, jotka ehdottivat Henrikille, että kuningas voisi tehdä itsestään myös Englannin kirkon johtajan. Hän myös antoi parlamentille ”Ylivallan lain” vuonna 1534, jonka perusteella Englannin kuningas oli Englannin kirkon päämies, eikä paavi. Tammikuussa 1535 Cromwell nimitettiin kuninkaan ylivikaariksi, minkä myötä hän sai paljon valtaa kirkollisissa asioissa ja päätti muun muassa luostarilaitoksen lakkauttamisesta ja luostarien siirtämisestä valtion omistukseen. Vuonna 1536 hän sai paronin arvon, ja 1540 hänet nimettiin saavutustensa ansiosta Essexin jaarliksi.
Kuolema

Kanslerivuosinaan Cromwell oli hankkinut itselleen monia vaikutusvaltaisia vihollisia. Valtuuston tapaamisessa 10. kesäkuuta 1540 hänet määrättiin arestiin Lontoon Toweriin. Cromwell teloitettiin ilman julkisuutta Towerissa 28. heinäkuuta 1540.
Jälkeläiset

Cromwellin poika Gregory Cromwell meni naimisiin kuningas Henrik VIII:n kolmannen vaimon Jane Seymourin sisaren Elizabeth Seymourin kanssa.
Englannin lordiprotektorina vuosina 1653–1658 toiminut Oliver Cromwell polveutui Cromwellin sisaresta Catherin Cromwellistä.
Cromwell taiteessa ja viihteessä

Hilary Mantel voitti historiallisella romaanillaan Susipalatsi vuoden 2009 Booker-palkinnon. Kirja kertoo Cromwellista Henrik VIII:n luottomiehenä. Sen jatko-osat Syytettyjen sali (Bring up the Bodies, 2012)) ja Kuningashuone (The Mirror and the Light, 2020) kuvaavat Cromwellin elämää aina hänen häviöönsä ja teloitukseensa asti.
Cromwell esiintyy henkilöhahmona ainakin neljässätoista elokuvassa ja televisiosarjassa. Kuuluisin esitys oli Robert Boltin näytelmä (myöhemmin myös elokuva) A Man for All Seasons, jossa häntä näytteli Broadwayllä Thomas Gomez ja valkokankaalla Leo McKern. Cromwell on myös sivuhahmo William Shakespearen näytelmässä Henrik VIII.
Thomas Cromwellin hahmo on nähty myös elokuvissa: Anne of thousad days (John Colicos), The Six Wives of Henry VIII (1970, näyttelijä Wolfe Morris), Carry on Henry (1970, näyttelijä Kenneth Williams), Henrik VIII:n kuusi vaimoa (1972, näyttelijä Donald Pleasence). Tudors-televisiosarjassa (2007) häntä esittää James Frain. Susipalatsi-televisiosarjassa (2015) Cromwellin roolissa esiintyi Mark Rylance.
Tariffi

Tariffi (ital. tariffa 'hinnasto', arab. ta'rīf‎ 'tiedonanto, hinnasto') on vahvistettu ja yleensä virallinen maksu- tai hintaluettelo. Tariffi voi viitata muun muassa kuljetusmaksuihin (seutuliikenteen yhteistariffi) tai tulleihin (tullitariffi). Esimerkiksi tullitariffiluettelon perusteella maahan tuodusta tavarasta kannetaan tulli. Maksuluettelon ohella tariffi voi tarkoittaa myös yksittäistä maksua.
Toini Kaukonen

Toini Ines Kaukonen (o.s. Talas; 5. heinäkuuta 1906 Kuopio – (hautauspäivä 22. heinäkuuta 1982)) oli suomalainen oppikoulujen opettaja ja kääntäjä.
Kaukonen tuli ylioppilaaksi Tyttönormaalilyseosta vuonna 1926. Hän valmistui Helsingin yliopistosta filosofian kandidaatiksi 1931 ja filosofian maisteriksi 1932. Kaukonen teki opintomatkoja useisiin Länsi-Euroopan maihin ja opiskeli Ranskan valtion stipendillä vuosina 1926 ja 1962. Kaukonen oli saksan ja ranskan kielten nuorempi lehtori Kemin lyseossa vuosina 1948–1950 ja Forssan yhteislyseossa 1950–1963. Unescon palveluksessa Kaukonen toimi Algeriassa 1962–1963. Helsingin II lyseon saksan ja ranskan kielten vanhempi lehtori Kaukonen oli vuodesta 1963.
Kaukonen toimi Helsingin Akateemiset Naiset ry:n sihteerinä vuosina 1936–1938. Hän voitti tekijänoikeuskiistan Turun Kaupunginteatteria vastaan korkeimmassa oikeudessa 1974. Juttu koski Jean-Paul Sartren näytelmää Likaiset kädet. Teatterin johto otti näytelmän pohjaksi Kaukosen käännöksen, mutta korvasi siitä kolme ensimmäistä kohtausta Raimo Meltin käännöksellä. Korkeimman oikeuden mukaan Meltin käännös poikkesi huomattavasti Kaukosen käännöksestä. Kaukonen sai vahingonkorvauksen käännöksensä muuttelemisesta ja teatterin johto joutui korvaamaan myös Kaukosen oikeuskulut. Kaukonen nosti myös kunnianloukkaussyytteen Oy Yleisradio Ab:ta vastaan. Juttu koski lokakuussa 1969 lähetettyä Taiteessa tapahtuu -ohjelmaa, jossa annettiin ymmärtää, että Kaukonen olisi syyskuussa 1969 Sartren etuja valvovalle ranskalaiselle järjestölle osoittamassaan kirjeessä ilmoittanut Turun Kaupunginteatterin esittämästä Likaiset Kädet -näytelmästä ja saanut tekijän kieltämään esityksen. Todellisuudessa Sartre oli antanut esityskiellon jo kesäkuussa. Korkeimman oikeuden päätöksen mukaan radiotoimittaja oli antanut kuulijoilleen sen käsityksen, että Kaukonen oli menettelyllään synnyttänyt kulttuuriskandaalin, ja siten saattanut Kaukosen häpeää tuottavan huomion kohteeksi. Korkein oikeus tuomitsi vuonna 1981 Yleisradion vahingonkorvauksiin Kaukoselle kunnianloukkauksen aiheuttamasta henkisestä kärsimisestä.
Toini Kaukonen harrasti matkailua, kirjallisuutta ja keittotaitoa.
Teoksia

Portugali. Nykymatkailun polttopisteitä 11. WSOY 1971
Suomennoksia

Alba de Céspedes: Ylioppilaskoti: Romaani. Italiankielisestä alkuteoksesta Nessuno torna indietro suomentanut Toini Kaukonen. Otava 1943
Margit Söderholm: Koskenhaltija soittaa 1–2. Eurooppa-sarja 9. Suomen kirja, Helsinki 1944. (Alkuteos Driver dagg, faller regn.)
Dana Chambers: Kumpi kuoli ensin? Suomen kirja, Helsinki 1944. (Alkuteos The blonde died first.)
Ingegerd Stadener: Elokuun harha: Romaani. Suomen kirja, Helsinki 1945. (Alkuteos Kvarnlyckan.)
J. B. Priestley: Kolme miestä uusissa vaatteissa: Romaani. Kansankirja, Helsinki 1945. (Alkuteos Three men in new suits.)
Gertrud Isolani: Miehetön kaupunki. Kansankirja, Helsinki 1945. (Alkuteos Stadt ohne Männer.)
Jascha Golowanjuk: Poika ja viulu. Suomen kirja, Helsinki 1945. (Alkuteos Josef den lycklige.)
Jascha Golowanjuk: Varjontekijän lapset. Suomen kirja, Helsinki 1945. (Alkuteos Paraplymakarens barn.)
Henry Bellamann: Renkaita vedessä. Kansankirja, Helsinki 1947. (Alkuteos Kings row.)
Peter Herbert: Kallen kivat eläimet: Tässä tarinassa kerrotaan pienestä Roope-varpusesta, iloisesta Kurre-oravasta, Kuhnus-etanasta, Loikka-sammakosta ynnä Fannista ja Nelistäjästä sekä Jaakosta. Piirrokset Gunnar Brusewitz. Tammi 1948.
Elisabeth Russell: Rose-Marie: Kirjeromaani. WSOY 1949. (Alkuteos Fräulein Schmidt and Mr. Anstruther.)
Markiisitar de Sévigne: Kirjeitä tyttärelle vuosilta 1671–1694. WSOY 1953
Jean-Paul Sartre: Likaiset kädet. Suljetut ovet. Suomentaneet Toini Kaukonen ja Marja Rankkala. Otava 1966.
Albertine Sarrazin: Karkulainen: Romaani. Otava 1968.
Thann

| Thann |
| --- | --- |

 vaakuna

 Koordinaatit: 47°48′26″N, 7°6′19″E 
Valtio:   Ranska
Ranskan alueet:  Alsace
Departementti:  Haut-Rhin
Arrondissementti:  Thann
Hallinto:  
 – Pormestari:  Jean-Pierre Baeumler
Pinta-ala:  
 – Kokonaispinta-ala:  12,51 km²
Korkeus:  343 m
Väkiluku (2006):  7 981
 – Väestötiheys:  638 as./km²
 
 http://www.ville-thann.fr/ 
Infobox OKVirheellinen NIMI-arvo: 
Thann on ranskalainen kaupunki ja kunta Haut-Rhinin departementissa. Kunnan pinta-ala on 12,51 neliökilometriä ja siellä on 7 981 asukasta (2006). Thann sijaitsee Vogeesien vuoriston juurilla Thurjoen varrella.
Vaikka Thann kärsi ensimmäisen ja toisen maailmansodan aikana, kaupungista löytyy monia vanhoja ja merkittäviä rakennuksia.
La Collégiale Saint-Thiébaut -kirkko sijaitsee vanhankaupungin keskellä. Kirkkoa rakennettiin 1200-luvun lopusta 1400-luvulle. Se edustaa Reininlaaksolle tyypillistä goottilaista arkkitehtuuria myöhäiskeskiajalta. Lopullisesti kirkko oli valmis vuonna 1516, ja siihen kuuluu 78 metriä korkea torni.
La Tour des Sorcières ("Noitien torni") on vanhan kaupunginmuurin torni, joka valmistui vuonna 1411. Tornin sipulimainen katto on vuodelta 1628. Tornissa on museo, joka on keskittynyt viininvalmistukseen. Vanhastakaupungista pohjoiseen sijaitsevat Engelbourgin linnan (Le Château de l'Engelbourg) rauniot. Se rakennettiin 1200-luvulla hallitsemaan Vogeeseille vievää Thurin laaksoa. Linna tuhottiin Ludvig XIV:n käskystä.
Aiheesta muualla

Kuvia tai muita tiedostoja aiheesta Thann Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Thann, Haut-Rhin
Käännös suomeksi
Tarifit

| Tarifit> Tiedot |
| --- | --- |
Alue:   Marokko
Puhujia:  1 470 000 (2004)
Kirjaimisto:  arabialainen, latinalainen, tifinagh
Kielitieteellinen luokitus
Kielikunta:  afroaasialaiset kielet
Kieliryhmä:  berberikielet
ISO 639-3:  rif
 Ohje 
Tarifit on Marokon pohjoisosassa Rif-vuoristoalueella puhuttu berberikieli. Sitä puhuu äidinkielenään 1 470 000 ihmistä.
Tarig Abubakar

Tarig Ahmed Abubakar (4. huhtikuuta 1964 – 26. tammikuuta 1998) oli sudanilainen saksofonisti ja laulaja. Hän lähti vuonna 1986 Kairoon, jossa hän aloitti yhteistyön tunnetun balladien esittäjän Ali Hassan Kubanin kanssa. Hän esiintyi siellä kahden vuoden ajan ennen kuin lähti vuonna 1988 Kanadaan. Siellä hän perusti vuonna 1992 AfroNubians-yhtyeen, joka teki ensiesiintymisensä 9. lokakuuta 1992 Torontossa. Debyyttialbuminsa Abubakar julkaisi vuonna 1994 (Tour To Africa); tätä seurasivat albumit Great Africans (1995) ja Hobey Laik (1997). Abubakar palasi vierailulle kotimaahansa ja kuoli siellä auto-onnettomuudessa matkallaan Khartumin lentokentälle.
Tleson

Tleson (m.kreik. Τλήσων, Tlēsōn) voi viitata seuraaviin:
Tleson (toimi n. 555–535 eaa.), attikalainen savenvalaja
Tleson-maalari (toimi n. 555–535 eaa.), attikalainen mustakuviomaalari, joka maalasi Tlesonin vaaseja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tleson”, voi hakea sivunnimihaulla, laajalla sivunnimihaulla tai tekstihaulla.
Tranøyn majakka

| --- | --- |
Sijainti:  Hamarøy Norja
Vesistö:  Norjanmeri 
| --- | --- |
Korkeus:  27  m 
Luokitus:  kulttuuriperintökohde Norjassa (d) 
| --- | --- |
Valmistunut:  1864 
Otettu käyttöön:  1914 
Automatisoitu:  1986 
| --- | --- |
Valon korkeus:  28,0  m 
Valonkanto:  22,2  km (valkoinen), 18,5  km (punainen) 
Valon ominaisuudet:  Oc(3) WRG 10s 
| --- | --- |
ARLHS:  NOR047 
Admiralty:  L2696 
NGA:  115-11064 
Norsk fyrliste:  719500 
muokkaa - muokkaa wikitekstiä - muokkaa Wikidataa
Tranøyn majakka (norj. Tranøy fyr) on Hamarøyn kunnassa Nordlandin läänissä Norjassa sijaitseva majakka. Se perustettiin vuonna 1864, automatisoitiin 1986 ja jätettiin miehittämättömäksi 1991.
Aiheesta muualla

Kuvia tai muita tiedostoja aiheesta Tranøyn majakka Wikimedia Commonsissa
Total Death

| Total Death Darkthrone |
| --- | --- | --- |

Studioalbumin tiedot
 Äänitetty : Norjassa, 1996
 Julkaistu: 1996
 Tuottaja(t): Darkthrone
 Tyylilaji: Black metal
 Kesto: 35.47
 Levy-yhtiö: Moonfog Productions
Darkthronen muut julkaisut
| Panzerfaust 1995 | Total Death 1996 | Goatlord 1997 |
Total Death on norjalaisen black metal -yhtyeen Darkthronen kuudes studioalbumi. Puolet levyn sanoituksista ovat muiden kuin Darkthronen jäsenten käsialaa. Edellisten albumien sanoitukset ovat lähes kaikki olleet rumpali Fenrizin kirjoittamat. Total Deathin sanoittajia ovat mm. Emperorista tuttu Ihsahn, Ulverista tuttu Garm ja Satyriconista tuttu Satyr, joista viimeksi mainittu laulaa levyllä myös taustoja.
Kappalelista

"Earth's Last Picture" (5:12, Garm)
"Blackwinged" (4:31, Nocturno Culto)
"Gather For Attack On The Pearly Gates" (4:53, Nocturno Culto)
"Black Victory Of Death" (4:00, Ihsahn)
"Majestic Desolate Eye" (3:07, Nocturno Culto)
"Blasphemer" (4:01, Carl-Michael Eide)
"Ravnajuv" (4:20, Nocturno Culto)
"The Serpents Harvest" (5:43, Satyr)
Muusikot

Fenriz – rummut
Nocturno Culto – kitara, bassokitara, laulu
Satyr – taustalaulu
Aiheesta muualla

Darkthrone - Virallinen sivusto (englanniksi)
Anus.com - Tarkempaa tietoa ja arvioita (Arkistoitu – Internet Archive) (englanniksi)
Total Death Discogsissa. (englanniksi)
Albumi Total Death Encyclopaedia Metallum -sivustolla (englanniksi)
Tapahtumaohjattu ohjelmointi

Tapahtumaohjattu ohjelmointi on eräs ohjelmointiparadigma.
Tapahtumaohjatussa ohjelmoinnissa ohjelma käynnistymisensä jälkeen odottaa tapahtumia (event), jotka kertovat mitä pitää tehdä ja käsittelee ne.
Tapahtumankäsittelijä (myös tapahtumasilmukka, engl. event loop) on tyypillisesti ikuinen silmukka. Tapahtumat tulevat ohjelman ulkopuolelta, kuten käyttäjän toimista tai jonkinlaisen hakupyynnön tuloksena. Tapahtumankäsittelijä reagoi tapahtumiin, käsittelee ne ja jatkaa tapahtumien odottamista. Ohjelma on myös mahdollista lopettaa jonkin tapahtuman seurauksena.
Tapahtuipa kerran metsässä

| Tapahtuipa kerran metsässä> Once Upon a Forest |
| --- | --- |

Ohjaaja:   Charles Grosvenor  David Michener 
Käsikirjoittaja:   Mark Young  Kelly Ward 
Perustuu:  Rae Lambertin kertomukseen
Tuottaja:   David Kirschner  Jerry Mills 
Säveltäjä:  James Horner
Valmistustiedot
Valmistusmaa:  Yhdistynyt kuningaskunta Yhdysvallat
Tuotantoyhtiö:  Hanna-Barbera Productions
Levittäjä:  InterCom Netflix
Ensi-ilta:  1993
Kesto:  71 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tapahtuipa kerran metsässä (engl. Once Upon a Forest) on yhdysvaltalainen Hanna-Barberan tuottama kokoillan animaatioelokuva, joka valmistui vuonna 1993.
Trap (musiikki)

| Trap |
| --- | --- |
Alkuperä:  Southern hip hop, crunk
Alkuperämaa:  Yhdysvallat
Kehittymisen ajankohta:  1990-luku
Tyypillisiä soittimia:  sekvensseri, levysoittimet, sampleri, rumpukone, syntetisaattori, äänipiiri, kosketinsoitin, tietokone
Kehittyneitä tyylilajeja / suuntauksia:  Suuntaukset: drill Fuusiogenret: hybrid trap Kehittyneet tyylilajit: riddim dubstep, future bass, skweee, witch house
Trap on hip hopin tyylisuunta, joka syntyi 1990-luvun alussa Yhdysvalloissa. Trap-musiikille tyypillisiä piirteitä ovat: laaja ​​sub-bassokanava, tauot, terävät virveli-iskut, skrätsäys, 808:n käyttö, kerrokselliset syntikat, toistuvat samplet ja nopeutetut hi-hatit. Elektronisessa tanssimusiikissa trap nousi dubstepin ja electro housen ohella tunnetuksi 2010-luvun alussa.
Tunnettuja trap-artisteja ovat muun muassa T.I, Gucci Mane, Future ja Aero Chord.
Aiheesta muualla

Kuvia tai muita tiedostoja aiheesta Trap (musiikki) Wikimedia Commonsissa
Tilli

| Tilli |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Kaari::  Streptophyta
Luokka::  Embryopsida
Kladi::  Putkilokasvit Tracheophyta
Kladi::  Koppisiemeniset Angiospermae
Lahko::  Apiales
Heimo::  Sarjakukkaiskasvit Apiaceae
Suku::  Tillit Anethum
Laji::  graveolens
Kaksiosainen nimi
 Anethum graveolens  L. 
Katso myös
   Tilli Wikispeciesissä   Tilli Commonsissa 
Infobox OKNimi-testi OK: 
Tilli. Flora von Deutschland, Österreich und der Schweiz 1885
Tilli eli maustetilli (Anethum graveolens) on yksivuotinen Aasiasta peräisin oleva ruohokasvi. Se kasvaa luonnonvaraisena Välimeren ympäristössä, mutta sitä käytetään enimmäkseen mausteena Pohjoismaissa, Venäjällä ja Puolassa – tosin myös intialainen keittiö tuntee tillin. Suomessa se on yksi viljellyimmistä yrteistä.
Mausteena käytetään tilliä ennen kukintaa.
Tillin käytössä on huomattava se, että mitä pohjoisemmaksi mennään, sen suositummaksi tulee tillin lehtien käyttö mausteena. Etelässä käytetään mieluummin tillin hedelmiä mausteena. Tämä johtuu siitä, että pohjoisessa, missä päivä on pitkä, lehtiin muodostuu enemmän aromiaineita, mutta etelän maissa lehdet ovat lähes mauttomia. Onkin osoitettu, että tillin lehtien aromiaineiden ero jo Utsjoen ja Etelä-Suomen välillä on huomattava. Siemenet taas eivät Suomen leveysasteilla ehdi kunnolla kypsyä.
Tieteellisen nimensä (Anethum) on tilli saanut siitä, että se kasvaa varsin nopeasti, sillä kreikkalaiset sanat ano theo tarkoitavat "ylös juoksen". Jo roomalaisten gladiaattorien on kerrottu syöneen ”Anethum”-nimistä yrttiä, jonka sanottiin lisäävän heidän voimiaan.
Englantilainen ja muihinkin kieliin tullut nimi dill tai suomen kieleen tullut tilli tulee muinaisnorjalaisesta tai saksilaisesta dilla-verbistä, joka tarkoittaa tuudittamista tai unettamista. Nimi juontaa juurensa siitä, että lasta oli tapana sivellä tillivedellä, jotta tämä nukahtaisi helpommin.
Historiaa

Suomeen tilli saapui 1600-luvulla, mutta jo muinaiset egyptiläiset käyttivät tilliä ruuansulatusta parantavana lääkkeenä ja myös hajusteena. Tilliteen uskotaan myös lisäävän imettävän äidin maidoneritystä.
Tillistä tehdyn juoman on monessa kulttuurissa katsottu rauhoittavan levottomia pieniä lapsia, ja jo tillin hajun väitetään edesauttavan nukahtamista.
Käyttö

Tilli joko korjataan nuorena, paljon ennen kukkimista ("lehtitilli"), tai sen annetaan kukkia, jolloin kerättyjä kukintoja siemenineen nimitetään kruunutilliksi.  Lehtiä käytetään esimerkiksi keitettyjen perunoiden, kalan ja keittojen mausteena. Kukintoja käytetään eritoten kurkkujen säilömisessä. Tillin siemenet taas sopivat säilykkeiden ja marinadien maustamiseen.  Suomalainen erikoisuus on tilliliha.
Lähteitä

Gernot Katzer's Spice Pages
Davidson, A., The Oxford Companion to Food, Oxford University Press, Oxford University Press Inc., New York,1999.
Kranzdorf, H., Herbs and Spice of the World, Schiffler Publishing, Exton, Pennsylvania, 1983.
Milham, M., Platina´s on right pleasure and good health, Pegasus press, The university of North Caroline, Asheville, 1999.
Rousi, A., Auringonkukasta viiniköynnökseen - ravintokasvit, WSOY, Porvoo, WSOY -kirjapainoyksikkö, Porvoo 1997.
Aiheesta muualla

Suomen Lajitietokeskus: Tilli (maustetilli) – Anethum graveolens
Pinkka, Lajintuntemuksen oppimisympäristö: Tilli (Anethum graveolens)
Tilli, tuore Anethum graveolens Fineli. Viitattu 17.1.2021.
ITIS: Anethum graveolens (englanniksi)
United States Department of Agriculture (USDA): Anethum graveolens (englanniksi)
Flora of China: Anethum graveolens (englanniksi)
Food Component Database (FooDB): Dill (Anethum graveolens) (englanniksi)
Dr. Duke's Phytochemical and Ethnobotanical Databases: Anethum graveolens (Arkistoitu – Internet Archive) (englanniksi)
Centre for Agriculture and Biosciences International (CABI): Anethum graveolens (dill) (englanniksi)
PheroBase: Floral volatiles of Anethum graveolens (englanniksi)
Suomalaiset hyötypuutarhakasvit
| --- | --- |
Juurekset:   lanttu  mustajuuri  nauris  palsternakka  porkkana  piparjuuri  punajuuri  retiisi  selleri 
Kaalit:   keräkaali  kiinankaali  kukkakaali  kyssäkaali  lehtikaali  punakaali  parsakaali  ruusukaali  kurttu- eli savoijinkaali 
Kurkkukasvit:   kurkku  kesäkurpitsa  kurpitsa  spagettikurpitsa 
Mausteet:   basilika  humala  kirveli  krassi  kumina  kurkkuyrtti  kynteli  lipstikka  meirami  minttu  persilja  rakuuna  rosmariini  salvia  sitruunamelissa  tilli  timjami 
Mukulakasvit:   maa-artisokka  peruna 
Palkokasvit:   herne  härkäpapu  tarhapapu 
Sipulit:   hillosipuli  ilmasipuli  jättisipuli  purjo  sipuli  ruohosipuli  ryvässipuli  valkosipuli  vihersipuli 
Muut kasvikset:   endiivi  fenkoli  latva-artisokka  lehtisalaatti  lehtiselleri  mangoldi  maissi  paprika  parsa  pinaatti  raparperi  tomaatti 
Yrtit ja mausteet
Səfurə Əliyeva

| Səfurə Əliyeva |
| --- | --- |

Henkilötiedot
Koko nimi:  Səfurə Səlim qızı Əlizadə
Syntynyt: 20. syyskuuta 1992 (ikä 32) Baku, Azerbaidžan
Ammatti:  laulaja, näyttelijä
Puoliso:  Fərhad Əliyev
Muusikko
Taiteilijanimi:  Safura
Aktiivisena:  2009–
Tyylilajit:  pop
Soittimet:  saksofoni
Levy-yhtiöt:  Alive Records
Aiheesta muualla
safura.eurovisiontalents.com
  [ Muokkaa Wikidatassa ] [ ohje ]  
Səfurə Əliyeva (o.s. Əlizadə, tunnetaan paremmin nimellä Safura, s. 20. syyskuuta 1992 Baku) on azerbaidžanilainen laulaja. Hän edusti Azerbaidžania Eurovision laulukilpailussa 2010 kappaleella ”Drip Drop”. Finaalissa Safura sijoittui viidenneksi 145 pisteellä.
Safuran isä on ammattimaalari ja äiti pianisti sekä muotisuunnittelija. Safura aloitti laulamisen hyvin nuorena ja esiintyi ensimmäisen kerran 6-vuotiaana.
Diskografia > Albumit

It's My War (2010)
Diskografia > Singlet

”Drip Drop” (2010)
”March On” (2010)
Aiheesta muualla

Kuvia tai muita tiedostoja aiheesta Səfurə Əliyeva Wikimedia Commonsissa
Tapahtuipa kerran Israelissa

| Tapahtuipa kerran Israelissa> Yadon ilaheyya |
| --- | --- |

Ohjaaja:  Elia Suleiman
Käsikirjoittaja:  Elia Suleiman
Tuottaja:  Humbert Balsan Elia Suleiman
Säveltäjä:  Amon Tobin
Kuvaaja:  Marc-André Batigne
Leikkaaja:  Véronique Lange
Pääosat:  Elia Suleiman
Valmistustiedot
Valmistusmaa:  Ranska, Marokko, Saksa, Israel, Yhdysvallat, Alankomaat
Ensi-ilta:  2002
Kesto:  93 min
Alkuperäiskieli:  arabia heprea englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tapahtuipa kerran Israelissa (Yadon ilaheyya, eng. Divine Intervention) on vuonna 2002 ensi-iltansa saanut palestiinalaisen Elia Suleimanin käsikirjoittama, ohjaama ja näyttelemä elokuva. Se on monesta erillisestä episodista koostuva musta komedia. Keskiössä on Nasaretissa asuva palestiinalainen mies, jonka tyttöystävä asuu monen tarkastuspisteen takana Länsirannan Ramallahissa.
Taipaleenjärvi (Keuruu)

| Taipaleenjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°24′29″N, 24°34′24″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keurusselän alue (35.62)
Laskujoki:  oja Viinikanjärveen 
Järvinumero:  35.626.1.008
Mittaustietoja
Pinnankorkeus:  181,3 m  
Rantaviiva:  2,345 km  
Pinta-ala:  22,491 ha  
Saaria:  ei saaria 
 fiTaipaleenjärvi 
Taipaleenjärvi  on Keski-Suomessa Keuruulla Suojärven kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 22 hehtaaria ja se on 800 metriä pitkä ja 450 metriä leveä. Järvellä ei ole kartan mukaan saaria. Sen rantaviivan pituus on 2,3 kilometriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Suojoen valuma-alueeseen (35.626) se kuuluu.
Taitoluistelun Euroopan-mestaruuskilpailut 2008

Vuoden 2008 taitoluistelun Euroopan-mestaruuskilpailut järjestettiin Zagrebissa, Kroatiassa 22. – 27. tammikuuta. Kilpailupaikkana toimi Dom Sportova. Kilpailujen ohjelmassa olivat miesten ja naisten yksinluistelut, pariluistelu ja jäätanssi.